Alf medlem siden maj 2008\n20 maj 2008 00:23\nHar netop været på Sidewalk og fået serveret en lunken øl. Da vi sagde det ved baren 2 minutter senere blev det afvist, da '...øllen jo havde stået i køleskab hele aftenen'. Da bartenderen mærkede på det nye og helt fyldte glas, sagde han blot, at det jo også var lidt tid siden den var købt. Ja, 2 minutter kan vel difineres som 'lidt tid', men det er imponerende at 0,5 l øl kan blive 20 grader varm på 2 minutter. Dårlig service og dårlig undskyldning!\nZiggy Sidewalk er min foretrukne Å-café. Jeg har været derinde flere gange til både brunch, frokost og aften, og jeg har altid været godt tilfreds. Maden er lækker og der er kommet nogle flere nye spændende ting på menukortet siden ejerskiftet. Omgivelserne er helt klart også blevet hyggeligere, og der er mange små fine kroge at side og slænge sig i.\nServicen er dog stadig ikke prangende - vist mest bare neutral - og så kan stemningen derinde godt blive lidt hektisk og træls nogle gange - så der er plads til forbedring.\nMen alt i alt er dejligt og hyggeligt sted, hvor jeg gerne kommer igen og igen.\nJeg var inde at nyde et stjerneskud, men ak og ve, de havde valgt at bruge pangasius filet til stjerneskuddet. Måske er jeg den eneste, der har det på den måde, men jeg foretrækker rødspætte - en dampet og en stegt tak!\nPortionens størrelse var heller ikke noget at råbe hurra for, jeg var i hvert fald ikke mæt.\nÆrgeligt at maden ikke kan følge med de ellers hyggelige lokaler og gode betjening.\nVar inde at spise på Sidewalk for første gang siden der er kommet nye ejere, og det er helt sikkert blevet meget bedre. (det kunne vist heller ikke blive værre!)\nJeg fik en Ziggy Burger og kæresten et stjerneskud. Burgeren var rimelig uden de store dikkedarer, men stjerneskuddet virkede rigtig lækkert med gode fisk og rejer. For mit vedkommende tror jeg dog, ikke jeg ville blive mæt af et stjerneskud. Jeg skal helt sikkert prøve den pandestegte rødspætte næste gang.\nDer er blevet rigtigt nydeligt indendøre, dog synes jeg dog stadig ikke, at akustikken er helt i top i modsætning til f.eks. Castenskiold længere nede ad gaden.\nMan slipper 98 kr. for en burger og 60 kr. for en stor specialøl. Pænt dyrt, men ikke afskrækkende i forhold til andre cafér ved vadestedet.\n23 december 2007 17:08\nJeg hænger ud ved Åen.\nDejlig med mange steder.\nDet giver afveksling.\nMine veninder kan godt lide caféen.\nNicklaz medlem siden november 2007\n28 november 2007 20:55\nStedet har tydeligvis ændret sig til det bedre efter ombygning- Hygge i det røde hjørne, smilende service og lækker latté... Alt i alt tip top Å- sted - ser frem til fisken næste gang\nJonna Sørense medlem siden november 2007\n06 november 2007 14:48\nSynes nu at de fortjener fuldt hus. God service og dejligt stjerneskud, nød det foran den åbne pejs. Det er vist ikke muligt andre steder i Århus. Derfor de 5 stjerner..\npeterpeterpeterpeter medlem siden oktober 2007\n31 oktober 2007 16:28\njeg er ikke i tvivl om at det er ejeren der har skrevet inde - prøv lige at se hvor han har dækket sig ind ** bar Billig Cafe Date-venlig fest Fisk god atmosfære god mad God service hyggelig nat klub Resturant spot stævnemøde Value for money\ndet er skisme da tydeligt og faktisk ret smagløst. - jeg har selv været inde i dag og det er godt men ikke meget er ændret, servicen er den samme og næsten samme menukort som tidligere - de får da 3xcafestjerner fra mig men så får de minus 2 for smagløst anmeldelse af ejeren selv.\n31 oktober 2007 14:43\nVar på ziggy sidewalk idag med en god veninde, god stemning, lækker brunch, god servering, tjeneren var opppe at spørge om vi manglede noget(hvilket ikke sker så mange steder i Århus desværre!)Vores tjener var sød og fortalte gern eom konceptet og deres ideer med fisk når vi spurgte.\nKommer helt sikkrt igen.\nVi glædedes over at der er kommet et sted ved åen med et andet menu kort\nDen ene stjerne ryger dog, da det måske viser sig, at det er ejeren selv der er gået ind og har givet sit eget sted stjerner, da det jo ikke er det der er meningen.\nSteffan medlem siden oktober 2007\n30 oktober 2007 08:51\nDet tidligere Cafe Sidewalk har fået nye ejere og er blevet en del af Cafe Ziggy "kæden" her i Århus, og skiftet navn til ZIGGY SIDEWALK.\nBeskrivelse af cafeen:\nKonceptet er blevet ændret, væk med den gamle rodebutik og ind med hyggelige omgivelser, lædersofaer, velour tapet og en åben pejs. Så har du omgivelser der er hyggelige, og indbyder til at slænge sig i en af de mange hjørnesofaer med en af Århus´ bedste caffe lattér.\nKøkkenchefen er blevet skiftet ud med den tidligere køkkenchef fra fiskerestauranten i Skagen, og der er kommet fisk på menuen. Noget vi har manglet her i århus i mange år. Endelig et sted hvor man kan få et Stjerneskud og en dejlig smørstegt rødspætte.\nOm lørdagen fra kl 22.00 er der Night club med svedige hits fra gamle dage krydret med numre fra i dag. Musik vi kan synge med på når festen når sit højeste. Og så er der aldersgrænse på 21 år. Århus´ bedste leverandør i stævnemøder lige p.t.\nSå check det ud, og bliv overrasket..\nMvh Steffan Trie\nmedejer af Ziggy Sidewalk\nAnders P medlem siden oktober 2007\n23 oktober 2007 11:35\nGod café, skiller sig ud nede ved Åen, og alle de cafeer der prøver at være Københavner-SMARTE. Her er man sgu nede på jorden. Med hyggeligt miljø, og rigtig søde bartendere. Servicen er i top, og maden er fremragende. Alletides Gå-i-byen sted om lørdagen. De har på DJ fra kl 22, der spiller det musik der starter en fest.


Verden . Latinamerika . Mellemamerika . Panama\n2013.12.03 Opdatering 2013\n2015.01.05 Ã…rlig opdatering\n1964 Stærkere krav om kontrol over kanalen\n1989 USA invaderer Panama\n1994 PRD tilbage på magten\nLæst af: 86.773\nBefolkning 2,9 mio.\nAreal 75.520 Km2\nBefolkningstæthed 38,4 indb./Km2\nHDI placering 54\nEfter næsten 100 år på USA's hænder blev Panamakanalen i december 1999 overdraget til Panama. (Solidaritet)\nPanama er et land der i høj grad er præget af sine kyster - i nord mod Caribien og i syd mod Stillehavet. En bjergkæde der når en betydelig højde deler landet i 2 ret skarpt afgrænsede områder: en bred zone dækket af regnskov ud mod Caribien og en smallere skovklædt i området ud mod Stillehavet. Besejlingen af Panamakanalen og de handelsmæssige og financielle aktiviteter der er knyttet til den er omdrejningspunkt for landets økonomi. Endvidere dyrkes en række tropiske landbrugsvarer, og der udvindes kobber fra lejerne i Cerro Colorado. Forureningen af luften og vandet i de bymæssige områder er betydelig, og det gælder også Panama bugten der årligt tager imod 40 millioner tons spildevand. Grænseområdet mellem Panama og Colombia er kendt som Darién proppen - et tæt regnskovsområde, hvor der bor en række oprindelige folk. Det trues i dag af planerne om bygningen af en vej.\nFolket: Flertallet af befolkningen (64 %) er mestizer (blanding mellem spaniere og indfødte folk). 14 % er af afrikansk oprindelse eller er mulatter. Den oprindelige befolkning er samlet i 3 hovedgrupper: cunaerne på øen San Blas i Caribien; chocoles i Darién provinsen; guaymí'erne der er spredt over provinserne Chiriquí, Veraguas og Bocas del Toro.\nReligion: Katolikker (80%); protestanter (10%); muslimer (5%); baha`i (1%); jøder (0,3%); andre (3,7%).\nSprog: Spansk (officielt og dominerende)\nPolitiske partier: Partido Revolucionario Democrático (Demokratiske revolutionære Parti, PRD) grundlagt af Omar Torrijos; Partido Liberal Republicano (Liberal Republikanske Parti); Partido Laborista (Arbejderpartiet); Partido Solidaridad (Solidaritetspartiet); Partido Demócrata Cristiano (Kristelige Demokrater); Partido Liberal Auténtico (Autentiske Liberale Parti); Movimiento Liberal Republicano Nacionalista (Den nationalistiske republikanske liberale Bevægelse).\nSociale organisationer: Confederación de Trabajadores de la República de Panamá(CTRP, Panamas Landsorganisation); Convergencia Sindical (SCS, Faglig Sammenslutning); Federación de Estudiantes de Panamá (FEP, Panamas Studenterføderation).\nOfficielt navn: República de Panamá.\nAdministrativ inddeling: 9 provinser og 4 kommuner for den oprindelige befolkning.\nHovedstad: Panamá, 930.000 indb. (2003).\nAndre vigtige byer: San Miguelito, 331.692 indb.; Colón, 59.746 indb.; David, 79.100 indb.(2000).\nRegering: Laurentino Cortizo Varela er præsident siden juli 2019, valgt for en 5 årig periode. Parlamentet har ét kammer, den Lovgivende Forsamling med 71 medlemmer, der vælges for en 5 årig periode ved direkte valg.\nNationaldag: 3. november (Selvstændighed, 1903)\nVæbnede styrker: Nationalgarden blev opløst ved lov i juni 1991. I kanalzonen er der 9.100 nordamerikanske soldater (1995).\nParamilitære styrker: 11.000 (Nationalpolitiet)\nPå den panamanske landtange udvikledes chibcha civilisationen (muiscas; Se: Colombia). Den var en af de store kulturer i Amerika. Samfundet var skarpt lagdelt, det havde en udviklet arkitektur og udviklede avancerede guldsmedearbejder og videnskabelig erkendelse indenfor en række discipliner.\nI 1508 besluttede den spanske krone at indlede erobringen af det såkaldte «faste land» fra Mellemamerika til Venezuela. Den spanske conquistador, Diego de Nicuesa fik til opgave at kolonisere det såkaldte Castilla del Oro - det nuværende Panama og Costa Rica. Men erobringen slog fejl. I 1513 blev Vasco Nuñez de Balboa sendt afsted for at finde det formodede Sydhav. Det 25. september nåede han frem til oceanet, der blev døbt Stillehavet.\nDen korte afstand mellem Atlanterhavet og Stillehavet på dette sted kom til at afgøre landtangens historiske skæbne pga. dens store geopolitiske betydning. Panama blev et handelscentrum af betydning for det spanske handelsmonopol. Skibene fra Spanien ankom til havnebyen Portobelo på atlanterhavskysten. Lasten blev derefter ført over landtangen på mulddyr til Panama by. Derfra blev varerne fordelt langs hele stillehavskysten af spansk Amerika - fra San Francisco i nord til Santiago i syd. Koncentrationen af rigdom tiltrak også engelske pirater og fribyttere. Francis Drake ødelagde Portobelo i 1596 og Henry Morgan brændte Panama i 1671.\nPanama var underlagt vicekongedømmet Peru, indtil Bourbonernes reformer i 1717 gjorde det til en del af Nueva Granada. Det forblev en del af Stor Colombia til selvstændigheden fra Spanien i 1821.\nPå grund af sin position som knudepunkt for handels- og kommunikationsruterne, der knyttede hele spansk Amerika sammen, blev Panama valgt af Simón Bolívar som værtssæde for den kontinentale konference, der efter selvstændigheden skulle befæste kontinentets enhed. Konferencen gennemførtes i 1826, men uden at få den rækkevidde befrieren havde håbet. Den økonomiske tilbagegang i slutningen af det 18. århundrede og omlægningen af handelsruterne forklarer, hvorfor Panama ikke var i stand til at udvide sin geopolitiske betydning efter bruddet med Spanien, og horfor det ikke dannede en selvstændig stat efter at have udskilt sig fra Stor Colombia i 1830.\nDa borgerkrigen brød ud i 1831 i Nueva Granada, brød Panama i ca. 1 år ud med det formål at opbygge Konføderationen Colombia og iøvrigt bevare sin autonomi, men først i 1855 oprettedes staten Panama i føderation med Nueva Granada (det nuværende Colombia).\nDen første reference til at USA skulle have ret til at intervenere militært i Panama dukker op i Mallarino-Bidlak traktaten, der underskrives mellem Washington og Bogotá i 1846. Dokumentet giver USA ret til et bygge en jernbane over landtangen, hvis terminal på Atlanterhavskysten er øen Manzanillo i Limón bugten. Jernbanens formål var dels at skabe en hurtigere forbindelse fra kyst til kyst, dels at dæmme op for Storbritanniens indflydelse i regionen - især i Nicaragua.\nDen 1. januar 1880 indledes bygningen af Panama kanalen. Den gennemføres af det franske Universelle Selskab for Panamakanalen ledet af franskmanden Lesseps. I 1891 bryder der en skandale ud, der afslører selskabets svindelaffærer, og selskabet går konkurs efter at have afsluttet 33 km af kanalen. Tre år senere oprettes det Nye Panamakanal Selskab, der skal afslutte projektet.\nMidt i 1902 køber USA kanalrettighederne fra det franske selskab og i januar 1903 undertegner de med en colombiansk repræsentant Hay-Herrán aftalen omkring bygningen og administrationen af kanalen. Aftalen giver samtidig supermagten et 9,5 km bredt bælte tværs over landtangen som lejemål til evig tid. Fra dette tidspunkt fortsætter anlægsopgaverne.\nMen det colombianske senat forkaster ensstemmigt aftalen, som det anser for en overtrædelse af landets suverænitet. En revolution «løser nu problemet» for USA. De «revolutionære» erklærer i november 1903 Panama for selvstændigt. USA hindrer med sine «marines» at Colombia griber ind, og anerkender efter 3 dage den nye stat. I USA sad præsident Theodore Roosevelt på præsidentposten, og han førte sin store stoks politik ud i livet overfor omverdenen.\nEn ny Hay-Buneau Varilla traktat indgås mellem USA og Panama. Den giver supermagten kontrol over et 16 km bredt bælte til evig tid og til søerne og floderne i kanalens ender. Den tidligere aktionær i det franske kanalselskab - franskmanden Philippe Buneau Varilla - underskriver som officiel repræsentant for Panama. Han får udbetalt sin belønning i Washington og vender aldrig senere tilbage til Panama. Den 82 km lange kanal indvies officielt 15. august 1914 og administreres og ledes af USA.\nKanalzonen giver ufattelige indtægter til USA. Ikke blot i form af afgiften for at bruge kanalen, men først og fremmest i form af den sparede tid og afstand for søtransporten mellem USA's øst- og vestkyst. Supermagtens militærbaser i Panama blev et strategisk redskab til at bevare kontrollen over Latinamerika under den kolde krig. Samtidig blev de centre for undervisning i og indoktrinering i «den nationale sikkerhedsdoktrin» - en politisk-militær doktrin der skulle garantere diktatorernes loyalitet overfor USA, vælte legale regeringer og indføre militærdiktaturer. Det finanscentrum der samtidig blev skabt i Panama kom til at fungere som en platform for de multinationale selskabers ekspansion og hvidvaskningen af narkodollars.\nPanama by. Regionalt finanscentrum.\n«Vores geografiske placering er vores vigtigste naturressource», bekræfter panamaneren. I januar 1964 blev 21 panamanske studenter dræbt, da de forsøgte at hejse deres lands flag i Kanalzonen, der er under nordamerikansk jurisdiktion. De unges unges offer blev hurtigt gjort til en nationalt symbol for Panama. Ønsket om at bringe hele landet under panamansk kontrol - også Kanalzonen - blev institutionaliseret ved general Omar Torrijos' magtovertagelse i 1969, da det militær-triumvirat der i 1968 havde styrtet præsident Arnulfo Arias blev væltet. Den diplomatiske kamp for kontrol over Kanalzonen blev ført i alle internationale fora, og fik støtte fra de latinamerikanske lande, de Alliancefri Landes Bevægelse og FN.\nKampen for kontrol over Kanalzonen smeltede det panamanske folk sammen og skabte en nationalfølelse, der ellers havde været under opløsning gennem årtier pga. USA's kulturelle, økonomiske og militære indtrængen. Parallelt hermed indledte Torrijos regeringen sociale forandringer, med det formål at skabe et socialt mere lige samfund. Midlerne var en jordreform, reform af undervisningssystemet, udvinding af landets kobber ud fra nationale kriterier og «banankrigen», der havde til formål at skaffe mere retfærdige priser fra de internationale frugtselskaber som det nordamerikanske UFCO (United Fruit Company).\nUSA blev tvunget til at forhandle en ny kanalaftale, for netop dette spørgsmål hindrede en forbedring af supermagtens anseelse blandt de latinamerikanske lande. Torrijos-Carter kanalaftalen fra 1977 annullerede den foregående. Den slog fast, at kanalen skulle overgå til Panama i år 2000. Men USA's senat brød helt fra starten traktaten og lavede tilføjelser til traktaten der skulle sikre, at supermagten havde ret til militært at intervenere i Panama også efter år 2000, «til forsvar for kanalen».\nDen 31. juli 1981 døde general Omar Torrijos i et aldrig opklaret flystyrt. Ikke bekræftede versioner siger, at flyets instrumenter blev blændet af radiosignaler fra jorden. Præsident Arístides Royo havde efterfulgt Torrijos på posten i 1978. Han mistede nu Nationalgardens støtte, blev af gardens nye kommandant, Rubén Paredes tvunget til at træde tilbage, og Paredes indledte nu en tilnærmelsesproces overfor USA. Men supermagtens rolle i Malvinas krigen i april-maj 1982 og oprettelsen af Contadora gruppen - som Panama også indgik i - forværrede atter forholdet mellem de to lande. Øen Contadora var blevet berømt, da USA installerede den persiske shah Reza Pahlevi her, efter han var blevet styrtet i 1979. Contadora gruppen blev dannet af en række lande for at fremme fredsprocessen i Mellemamerika - til USA's store fortrydelse.\nI 1983 blev Paredes erstattet som kommandant over Nationalgarden af generel Manuel Noriega. Præsident- og parlamentsvalget i 1984 blev vundet med en smal margen af Nicolás Barletta. Han var kandidat for Partido Revolucionario Democrático (det Demokratiske Revolutionære Parti, PRD), som Torrijos havde oprettet og som fik støtte fra de væbnede styrker. Oppositionen anført af den gamle politiker Arnulfo Arias anklagede regeringen for valgsvindel.\nDer udvikledes en stigende opposition mod Barlettas politik og han trak sig i slutningen af 1985 tilbage. Han blev efterfulgt af Eric del Valle, men landets stærke mand var fortsat general Noriega, og selv om han oprindelig havde været på CIA's lønningsliste, blev han efterhånden så selvstændig, at USA ønskede ham styrtet. Supermagten kunne først og fremmest ikke tilgive ham, at han ikke havde været mere villig til at støtte USA's invasion af Nicaragua. USA indledte derfor en intensiv propaganda rettet mod Noriega. Han blev beskyldt for narkohandel og andre forbrydelser. Oppositionen sluttede sig sammen i Cruzada Civilista Nacional (Nationale Civile Korstog), der bestod af centrum-højre partier og med omfattende støtte fra landets virksomhedsejere.\nUSA indstillede sin økonomiske og militære hjælp til landet i 1987, og året efter blev Panamas midler i USA indefrosset. Endvidere blev der indført økonomiske sanktioner, og USA ophørte med at betale for leje af Kanalzonen. I marts lukkede bankerne i flere uger, hvilket udløste en omfattende finanskrise. Samtidig øgedes USA's militære tilstedeværelse i Kanalzonen. Del Valle fjernede Noriega fra posten, men parlamentet støttede kommandanten og fjernede i stedet præsidenten. Som ny præsident blev udpeget undervisningsminister Manuel Solís Palma.\nDer blev udskrevet valg til den 5. maj 1989. Regeringspartiets kandidat var Carlos Duque og oppositionsalliancen Alianza Democrática de Oposición Civilistas (ADOC) kandidat var Guillermo Endara. USA blandede sig i valgprocessen og karakteriserede den fra starten som svindel. Optællingen blev holdt hemmelig i flere dage, og da oppositionens kandidat viste sig at have vundet valget, blev valget annulleret.\nPræsident Solís erklærede, at USA's formål uanset valgresultatet var at få indsat en stråmandsregering og bevare kontrollen over Kanalzonen i overtrædelse af Torrijos-Carter aftalen.\nI oktober 1989 slog et oprør mod Noriega gennemført af en gruppe yngre officerer fejl. To måneder senere kulminerede USA's angreb på landet i en egentlig militær invasion. Uden advarsel og uden krigserklæring indledte supermagten den 20. december 1989 et omfattende angreb på Panama. Allerede ved starten af invasionen blev Guillermo Endara på nordamerikanernes base Fort Clayton udnævnt til Panamas præsident.\nMed 26.000 soldater var dette supermagtens største militæroperation siden Vietnamkrigen (1964-1975). De hensynsløse bombardementer ødelagde hele beboelseskvarterer i hovedstaden og kostede et ukendt antal civile livet. Officielt blev 560 civile dræbt under invasionen. Oppositionen opgiver dødstal på 4-10.000. Panamas Industriråd regnede ud, at der var blevet ødelagt værdier for over 2 milliarder dollars. Forsvaret af Panama var mere omfattende, end de invaderende styrker havde forventet, og invasionen trak derfor ud. Noriega havde i første omgang søgt asyl hos den evangeliske kirke, men blev i sidste ende udleveret og sendt til USA. Under invasionen blev omkring 5.000 panamanere midlertidigt tilbageholdt.\nLeveforholdene i byen Colon på Atlanterhavskysten er på mange måder ikke forandret over de sidste 100 år.\nGuillermo Endaras regering opløste de nationale forsvarsstyrker for at erstatte dem med en mindre politimæssig styrke. For at få afvæbnet befolkningen blev der betalt 150 dollars for hvert våben, der blev afleveret. Den lovede genopbygningehjælp fra USA udeblev, og selveste præsident Endara indledte en sultestrejke i protest for at få den udbetalt. Den nye regering accepterede tilstedeværelsen af nordamerikanske «rådgivere» i ministerierne, og endvidere at USA's militærstyrker opererede udenfor Kanalzonen - angiveligt for at bekæmpe narkotrafikken og den colombianske guerilla ved grænsen.\nOmdrejningspunktet for USA's politik i Mellemamerika havde gennem 1980'erne været ønsket om at styrte sandinisterne i Nicaragua. Kun 2 måneder efter USA's invasion af Panama tabte sandinisterne imidlertid valget, og USA's interesse i regionen faldt dermed drastisk. Konsekvensen var bl.a., at bistanden til Panama udeblev, og landets økonomiske krise fortsatte. Uafhængige kilder berettede om 20 % arbejdsløshed i 1991.\nOrganisationen af Amerikanske Stater (OAS) fordømte invasionen med kun 6 blanke stemmer og 1 imod (USA), og krævede besættelsestropperne trukket ud. Storbritannien var et af de eneste lande, der støttede invasionen, og Frankrig nedlagde veto mod fordømmelse i FN's Sikkerhedsråd. Den eneste latinamerikanske regering der var villig til at forsvare aggressionen var El Salvadors.\nTrods tvivl om den fremtidige udvikling fortsatte overdragelsen af suverænitet over Kanalzonen til Panama. I marts 1991 overtog en panamaner for første gang administrationen af kanalen.\nI april 1991 opløste Endara alliancen med de Kristelige Demokrater og fjernede dette partis 5 ministre. Regeringens manglende stabilitet kom bl.a. til udtryk i 5 mislykkede kupforsøg under dens første 2 år. Ved suppleringsvalget i januar 1991 fik oppositionspartiet PRD en stor valgsejr og krævede gennemførelse af nyvalg.\nI slutningen af 1991 indledtes retssagen mod Manuel Antonio Noriega i Miami. Her blev ex-diktatorens tætte forbindelser med CIA og DEA (Drug Enforcement Agency) afsløret. Samtidig kom det frem, at en juridisk undersøgelseskommission som også præsident Endara havde indgået i, havde kontakter med 14 virksomheder der var involveret i hvidvaskning af narkodollars. Endelig kunne DEA berette, at narkotrafikken var intensiveret efter invasionen. I juni 1992 blev Noriega idømt 40 års fængsel.\nRegeringen led at alvorligt nederlag, da en folkeafstemning om ændring af forfatningen den 15. november 1992 blev vundet af nej siden med 63,5 % mod 31,5 %. Befolkningen havde især forkastet den formelle opløsning af landets forsvarsstyrker. Regeringen blev yderligere svækket, da den 2. vicepræsident, kristdemokraten Ricardo Arias Calderón trak sig tilbage, og beskyldte præsident Endara for at være uduelig til at håndtere den sociale krise.\nAndre korruptionsskandaler rystede landet i kølvandet på domfældelsen af Noriega. I august 1993 kom det frem, at Panama gennem sit konsulat i Barcelona havde købt våben til de serbiske styrker i Bosnien. Afsløringen førte til udenrigsminister Julio Linares' tilbagetræden. Han havde været direkte involveret i sagen.\nI 1994 blev økonomen Ernesto Pérez Balladares valgt til præsident med 34 % af stemmerne. Han var tidligere minister og erklæret beundrer af Omar Torrijos. Balladares var kandidat for den socialdemokratisk orienterede alliance Pueblo Unido (det Forenede Folk), der bestod af PRD, det Liberal Republikanske Parti og Arbejderpartiet. Mireya Moscoso fra den højreorienterede Demoratisk Alliance fik 29 % af stemmerne, mens sangeren Ruben Blades fra Bevægelsen «Papa Egoró» fik 17 %.. Der var tale om de første almene valg efter USA's invasion af landet.\nKuna og embera folkene fordømte i juni 1994 bygningen af en vej gennem deres autonome territorier. De fik støtte fra miljøgrupper og fra den katolske kirke. Vejen skulle gå gennem Darien regnskoven - et 550.000 hektar stort område, som af UNESCO er erklæret for menneskehedens fælles ejendom. Vejen på 108 km skulle forbinde Panama med Colombia. Gennem mange år er dette skovområde blev udsat for ulovlig fældning af dets ege-, ceder- og mahognitræer. Endvidere dyrkes der coca buske i området og der smugles våben gennem det.\nI januar 1995 afsløredes en plan for mord på præsident Pérez Balladares og flere ministre af hans regering. 10 medlemmer af Nationalpolitiet blev arresteret for konspiration, men undersøgelsen blev indstillet pga. manglen på beviser.\nLandet spillede fortsat en vigtig rolle i handelen med våben, narkotika og hvidvaskning af narkodollars. Under inspektionen af en pakke der formodedes at indeholde narkotika eksploderede den, dræbte 3 toldfunktionærer og sårede 25. Kassen med ammunition og granater var blevet sendt til en adresse i Ecuador - formodentlig til en guerillagruppe. I hovedstaden opdagedes endvidere to våbendepoter, der tilhørte en colombianer.\nRegeringen gennemførte en reform af arbejdsmarkedslovgivningen med det formål at tiltrække udenlandske investeringer. Det udløste strejker og andre konflikter, da det kom frem, at arbejderbeskyttelsen blev reduceret og rettighederne til dannelse af fagforeninger og kollektive forhandlinger blev indskrænket. Sammenstødene mellem arbejdere, studenter og politi kostede i august 4 dræbte og 86 sårede, men alligevel blev lovreformen vedtaget.\nIfbm. forhandlingerne mellem Panama og USA om overdragelsen af kanalen i 1999 begyndte man at tale om fortsat nordamerikansk militær tilstedeværelse i landet også efter 1999. I juli erklærede Pérez Balladares, Howard flybasen ville forblive på nordamerikanske hænder - «med det formål at begrænse narkotrafikken». USA's militær anvendte dette år 319 millioner dollars i Panama, svarende til 5 % af landets BNP.\nOffentliggørelsen af de nordamerikanske troppers fortsatte tilstedeværelse i Panama fandt sted efter at det var blevet afsløret, at Balladares selv havde modtaget penge fra Cali narkokartellet i Colombia ifbm. sin valgkamp i 1994. Præsidenten erkendte at have modtaget penge, men nægtede at have vidst hvorfra de stammede. Denne skandale blev fulgt af lukningen af banken Banco Agro Industrial y Comercial pga. dens omfattende gæld og deltagelse i hvidvaskningen af narkodollars.\nI marts 1997 dekreterede regeringen priserne på en række produkter som skolebøger, mælk, gas, sukker og medicin indefrosset. Skridtet havde til formål at forebygge uhæmmede prisstigninger, der var blevet kritiseret af landets Konkurrenceråd.\nEfter 80 år i landet blev USA's Southern Command i september flyttet tilbage til USA. Den militære administration havde gennem årtier fungeret som uddannelsesinstitution for latinamerikanske militærdiktatorer og officerer. Panamas regering erklærede, at overførslen af administrationen af kanalen til Panama ikke ville ændre dens funktion. Endvidere planlagdes bygningen af et 3. slusesystem i starten af det nye årtusinde - pga. den stigende trafik og skibenes øgede størrelse.\nBalladares forsøgte ved en folkeafstemning at få ændret grundloven, således at han kunne blive genvalgt som præsident, men dette mislykkedes. De to hovedkandidater ved præsidentvalget i maj 1999 var derfor Arnulfo Arias' enke, Mireya Moscoso og general Omar Torrijos søn, Martín Torrijos. Valget blev vundet af Moscoso, hvis valgprogram var det samme som hendes modstanders: bekæmpelse af korruptionen og hindring af politisk indblanding i administrationen af kanalen, samt sikring af at både arbejdere og skibsmæglere bliver indblandet i alle beslutninger omkring kanalzonen.\nDen 14. december 99 gennemførtes den ceremoni, hvor kontrollen med kanalen blev overdraget til Panama. Moscoso og USA's tidligere præsident Jimmy Carter satte deres navne på de papirer, der ratificerede overdragelsen. Det var Carter der i 1977 sammen med Panamas Omar Torrijos underskrev dokumenterne, om overdragelsen af kanalen i 1999. Carter erklærede, at der var tale om «en af de vigtigste begivenheder i hemisfæren», og at Panama havde muligheden for at «udvikle sig til regionens Singapore», hvis det konsekvent udvikler handelen med udgangspunkt i kanalen, frizonen i Colon og landets finansielle centrum, der er center for 120 internationale banker.\nMoscoso erklærede, at Panama i de første år af det nye årtusinde vil investere 1 mia. US$ på bygningen af den såkaldte Corte Culebra genvej i Panamakanalen og indkøb af udstyr, men at der samtidig er behov for udenlandsk bistand til bygningen af det 3. sæt af kanalsluser.\nRegeringen besluttede i november 2000 ikke at give politisk asyl til den tidligere chef for det peruanske efterretningsvæsen, Vladimiro Montesinos, der havde været en central rådgiver for den afsatte præsident, Alberto Fujimori. Montesinos var i Peru anklaget for alvorlige krænkelser af menneskerettighederne. Panama var i forvejen anklaget af en række menneskerettighedsorganisationer for at have givet asyl til 2 fremtrædende haitianske militærfolk, der har opholdt sig i Panama siden 1994, men var anklaget for alvorlige krænkelser af menneskerettighederne.\nI maj 2001 organiserede fagbevægelsen og studenterorganisationer omfattende demonstrationer mod prisstigninger på 66% indenfor den offentlige trafik. Protesterne kostede over 100 sårede og snesevis arresterede under sammenstød med politiet. Regeringen havde endvidere hævet priserne på elektricitet, benzin og telefoni. Efter forhandlinger og kirkens indtræder som mægler blev prisstigningerne annulleret.\nEfter sammenbrud i fredsprocessen i Colombia besluttede Panama at forstærke sin militære tilstedeværelse langs grænser til Colombia af frygt for, at konflikten skulle brede sig til Panama. Landet har i forvejen givet asyl til flere hundrede, der er flygtet fra borgerkrigen.\nI april 2002 fremlagde Sandhedskomissionen sin rapport om forsvindinger i perioden 1968-89. Den slog fast, at 110 ud af ialt 189 forsvindinger ikke kunne opklares. Under sine undersøgelser havde kommissionen foretaget 35 opgravninger i gamle kaserner og lufthavne, og havde her fundet 48 lig. Dele af dokumentationen der dannede grundlag for rapporten var leveret af USA's forsvarsministerium, der gav Panamas militær ansvaret for de begåede forbrydelser. Til sammenligning dræbte USA 5-10.000 civile under sin invasion af Panama i 1989.\nVed valget i maj 2004 - det første efter overdragelsen af Panamakanalen til Panama - blev socialdemokraten Martin Torrijos valgt til præsident med 47,4% af stemmerne. Han er søn af den tidligere præsident, Omar Torrijos. Under valgkampen blev Torrijos udsat for påstande mod sin egen person og mod sin far, men han afviste at gå ind i denne polemik og lancerede ideen om det «nye fædreland».\nDen 26. maj 2005 indledtes en generalstrejke organiseret af fagforeninger, der var imod regeringens foreslåede «velfærdsreform». Strejken tvang præsident Torrijos til at sænke pensionsalderen og arbejdernes socialbidrag. Tilbagetrækningsalderen blev sænket fra 65 til 63 år for mænd og fra 62 til 60 år for kvinder. Efter 1 måneds strejke var Torrijos tvunget til helt at suspendere socialreformen i 90 år «for at analysere den og sikre normalisering af Panama».\nI august genoptog Panama sine diplomatiske forbindelser med Cuba, der havde været suspenderet af Habana et år pga. præsident Moscosos beslutning om at give amnesti til 4 fanger, der var anklaget for at have haft planer om at myrde Cubas præsident Fidel Castro.\nI april 2006 præsenterede Panama Kanalen et projekt for udvidelse af kanalen til en pris af 5,25 mia. US$. Af disse skulle 2,3 mia. optages som lån i udlandet. For at kunne igangsættes, skulle projektet vedtages ved en folkeafstemning. Det skete i oktober, hvor 78% stemte for udvidelsen.\nPanama og Frankrig skændtes i august 2007 om eks-præsident Noriegas fremtid. Begge lande ønskede ham udleveret fra USA, når han først havde udstået sin straf for narkohandel der. Panama ønskede at retsforfølge ham for en række mord, mens Frankrig anklagede ham for pengevask. Noriega kunne fra 9. september løslades fra fængslet i Florida, men han forblev bag tremmer, mens advokater sloges om hans fremtid.\nPræsidentvalget i maj 2009 blev vundet af Ricardo Martinelli som leder af en højrefløjskoalition. Martinelli indledte en række tiltag til at reducere fattigdommen i landet, deriblandt 100 US$ i månedlig pension til de ældre, stigning i mindstelønnen og subsidier til studerende. Trods indsatsen levede 24% af befolkningen under den nationale fattigdomsgrænse i 2013, og 6,6% levede i ekstrem fattigdom.\nUSA's ambassadør i Panama, Barbara J. Stephenson klagede i august 2009 sin nød til det nordamerikanske udenrigsministerium over Martinellis aggressive metoder. Bl.a. havde han henvendt sig til hende med en anmodning om at få aflyttet sine politiske modstandere. Om USA så gjorde det, ved vi ikke, men Stephensons memorandum til State Department blev offentliggjort i december 2010 som del af WikiLeaks læk af ambassadetelegrammer.\nMartinelli var i januar 2010 involveret i en skandale, da han forsøgte at udpege sin egen kandidat til posten som Indenrigsminister. Iflg. forfatningen er det den siddende minister der udpeger sin efterfølger.\nI december 2011 fik Martinelli tidligere præsident Manuel Noriega udleveret fra Frankrig. Tilsyneladende en afledningsmanøvre fra flere skandaler i regeringen. I maj 2012 vurderede 55% af panamanerne at deres præsident gjorde et dårligt eller meget dårligt job. Han var tilsyneladende også involveret i bestikkelsessagwer, og skal bl.a. have modtaget bestikkelse fra Italiens Silvio Berlusconi.\nJuan Carlos Varela fra det konservativt populistiske Partido Panameñista (PP) vandt parlamentsvalget i maj 2014 med 39,1% af stemmerne. Næstflest stemmer fik José Domingo Arias fra Cambio Democrático (CD) - ligeledes konservativt populistisk. Ved det samtidige valg til Nationalforsamlingen fik PP imidlertid kun 12 ud af de 71 pladser (en tilbagegang på 10), mens CD fik 30 (en fremgang på 16).\nI 2015 lækkede en person 11,5 mio. dokumenter om skattesvindel i Panama til det tyske dagblad Süddeutsche Zeitung. Pga. materialets omfang inddrog avisen International Consortium of Investigative Journalists (ICIJ) i gennemgangen af materialet. Første offentliggørelse af analysen ramte verdenspressen i april 2016. Den viste at Panama advokatfirmaet Mossack Fonseca havde bistået rigmænd og fremtrædende politikere over hele verden i skattesvindel. Materialet viste, at bl.a. den britiske premierminister David Camerons familie havde anvendt firmaet Fonseca til sin skattesvindel. Det umiddelbart mest prominente eksempel var dog den islandske statsminister, Sigmundur Davíð Gunnlaugsson der selv havde anvendt firmaet til svindel, på trods af at han overfor det islandske folk og parlament havde bedyret, at han ikke havde indeståender i udlandet. Hans svindel blev afsløret for rullende kameraer, og han blev efter store demonstrationer i Island tvunget til at gå af som statsminister. Myndighedernes reaktion på svindelen varierede stærkt fra land til land. I retsstater som Uruguay blev 5 personer arresteret og stillet for retten, mens myndighederne i f.eks. Danmark trak på skuldrene, trods det at der ligeledes blev dokumenteret danskere i Fonsecas dokumenter, og trods det at banken Nordea aktivt havde opfordret sine kunder til at anvende Mossack Fonseca til at bedrive skattesvindel. I Spanien blev den højreradikale Industri-, energi- og Turismeminister José Manuel Soria midt i april tvunget til opgive sin ministerpost, efter han ligeledes blev afsløret som skattesvindler.\nPanama er stik-i-rend-dreng for USA. I oktober besøgte USA's udenrigsminister Mike Pompeo landet for at inddrage landet i supermagtens handelskrig mod Kina. Efterfølgende annullerede præsident Varela 5 infrastrukturprojekter, Kina var involveret i.\nVed parlaments- og præsidentvalget i maj 2019 gik PRD 9 mandater frem til 35 og befæstede dermed sin position som det største parti. Dets kandidat til præsidentvalget Laurentino Cortizo fik 33,4% af stemmerne og blev indsat på posten i juli.\nTidligere præsident Varela blev i juli 2020 sigtet for pengevask, som en del af den brasilianske koncern Odebrechts bestikkelse af en lang række latinamerikanske politikere. I oktober 2021 dukkede hans navn op på Panama Papers listen over politikere med hemmelige bankkonti.\nPolitical database on the Americas (engelsk)\nPolitical ressources on the Net (Panama)\nAmnesty International landerapport (engelsk)\nHuman Rights Watch' sider om Panama (engelsk)\nAmnesty International reports on Panama (engelsk)\nAlliancefrie stater, Bosnien-Hercegovina, CIA, Colombia, Conquistador, Costa Rica, Ecuador, El Salvador, FN, Generalstrejke, Island, Malvinas, Nicaragua, Peru, Spanien, Storbritannien, Uruguay, USA, Venezuela, Vietnamkrigen, WikiLeaks


Fodkoldt...? - Altinget: forsvar\nAf Andreas Krog | 11. januar 2010 kl. 10:47 | 3 kommentarer Print\nUdgiftskontoen til udviklingen af Joint Strike Fighter-kampflyet bliver som bekendt større og større. For at lukke bare en lille del af det voksende hul lægger den amerikanske forsvarsminister Robert Gates tilsyneladende op til at udskyde leveriengen af 122 af de 2400 fly USA skal bruge og i stedet smide pengene i det store sorte udviklingshul. Det fremgår af et oplæg til det kommende forsvarsbudget, som præsenteres i starten af februar.\nDe 122 udskudte fly skal gerne skaffe USD 2,8 mia (15 mia. danske gysser) ekstra til udviklingen af det avancerede kampfly, der skal være fremtidens standardfly hos alle værn i det amerikanske forsvar, som Danmark formentlig også køber. Gates har ellers tidligere sagt, at han meget gerne ville fremskynde leveringen af flyene for på den måde at spare penge og undgå det "fighter gap", som stadig flere frygter vil opstå. Kort fortalt handler det om, at JSF-flyenes fortsatte forsinkenkelse og de nuværende flys ældelse vil skabe et hul mellem at de gamles pension og JSF’ernes ankomst. Det er især i US Navy at man frygter denne problematik.\nNogle af de eneste, der ikke er bekymret for udsigten til et "fighter gap", er Boeing. Det er nemlig især Boeings F-18 Hornet og Super Hornet som JSF’erne skal afløse som standardfly på de amerikanske hangarskibe. Jo længere tid JSF forsinkes og jo dårligere det går med testflyvningerne, jo større bliver sandsynligheden for at US Navy bestiller en større sending nye F-18’ere til at udfylde hullet. Som det ser ud nu skal der ikke fremstilles nye F-18’ere efter 2013, hvilket er en klods om benet for F-18 i flyets deltagelse i konkurrencer som den danske, indiske og brasilianske. For hvis Danmark vælger F-18 kan vi risikere at flyets produktionslinje er lukket inden vi skal bruge flyene sidst i dette årti. En ny "Multi Year Contract" på eksempelvis 150 nye Super Hornets til US Navy vil stille Boeing helt anderledes i de udenlandske konkurrencer.\nGates saltvandsindsprøjtning er langt fra nok til at redde et projekt, der blot bliver dyrere og dyrere og stadig mere og mere forsinket som dagene går. En nylig undersøgelse anslog at udviklingsfasen bliver forlænget 2,5 år ud over den oprindelige afslutningsdato i oktober 2014. Udvikling og anskaffelse forventes at blive fordyret med USD 16 mia. (83 mia. danske spir) oven i de oprindeligt planlagte USD 298 mia. (1500 mia. danske moneter).\nJSF er med i den danske kampfly-konkurrence, hvor politikerne med stor sandsynlighed inden for få måneder vil pege på det fly, som forsvaret skal forhandle videre med, med henblik på i 2012 elller 2013 at kunne skrive under på en kontrakt om levring af mellem 30 og 40 fly i 2016 - 2020. En investering på DKK 15-20 mia. i anskaffelse og op til 100 mia. i levetidsomkostninger over 30 år.\nJSF er storfavorit til at løbe med den danske sejr, men som skatteyder begynder jeg at få en anelse kolde fødder. Det er det mest avancerede fly, som også vil være state-of-the-art, når mine børnebørn om 40 eller 50 år sætter sig bare styrepinden og flyver ud for at bombe diverse diktaturstater. Men amerikansk militært isenkram må ikke sælges billigere overseas end hjemme. JSF’erens budgetoverskridelser har derfor i sidste ende også store konsekvenser for hvor meget du og jeg skal have op af lommerne.\nDet store spørgsmål er så om det kun er mig, der har det lidt fodkoldt. Eller om kulden ved tæerne også har nået oppositionskontorerne på Christiansborg eller måske helt til ministerkontoret på Holmens Kanal 42.\n3014 dage siden Anmeld\nTja det er godt at JSF er det bedst fly man kan få for penge, for de fire fly til internationale missioner bliver da det eneste DK får råde til at sende ud i verdens brændpunkter.\nJeg tør stadig ikke satse en flaske port.

Men jeg tror nu mere på generel fortrydelse og ikke tvivl om JSF.

For nu at gentage et tidligere argument i fald der skulle være journalister eller politikere der læser med.

Mellem 15 og 20 mia i anskaffelse, er hele materielbudgettet i mellem 6 og 8 år. Er det i øvrigt med eller uden ammunition og andet til behør?

Det vil sige 7 år hvor søværn og hær ikke kan anskaffe så meget som en lille bitte gummibåd eller en pansret lastbil der er gået tabt. Er det realistisk?

Det er en simpel relevant politisk overvejelse som kan klares på et enkelt møde i forsvarsudvalget - helt uden hjælp af en projektorganisation og militære anbefalinger.

Bid mærke i at det sidste forsvarsforlig ikke indeholder en materielskitse, men i stedet sendte materielprioriteringerne til hjørnspark i forsvaret.

Bevares Boeing, LM eller SAAB tilbyder sikkert gerne en handy lille afbetalingsordning. Men jeg kan ikke se hvordan man inden for det nuværrende budget kan omprioritere eller spare op til kampfly.

Norge har altid regnet med financiering "uden for rammen" og det er kulden fra det spøgelse du mærker nu.

Cphmoose\n3004 dage siden Anmeld\nGates fyrer JSF chef.
Jeg anbefaler fortsat: Fly-before-buy


Helsingør Svømmeklub - Helsingør Leksikon\nVersion fra 13. jun 2017, 14:18 af Merete Gotthardt (diskussion | bidrag)\nSenere blev den kommunale badeanstalt ved Glasværket Godthaab Glasværk taget i brug. Da Nordbanen blev bygget og den kommunal badeanstalt nedlagt, måtte svømmeklubben finde andre egnede træningsfaciliteter.\nDet blev starten på en international epoke i svømmeklubbens historie. Helsingørs svømmer Ragnild Hveger blev et verdensnavn, og mange store internationale stævner blev afholdt på Helsingør Svømmestadion. I 1966 blev Ragnhild Hveger med 44 verdensrekorder optaget som æresmedlem i International Swimming Hall of Fame, Florida.


REJSEN TIL GUD af Thomas Bentzon-Ehlers Læs online på Bookmate\nMange mennesker søger en forbindelse med det guddommelige. Vi søger det mange steder, vi søger det i kærligheden, vi søger i Østens visdom eller i Vestens kristne traditioner.\nNår vi finder kontakten til vores guddommelige ophav, bliver vi hele mennesker. Når vi opdager den guddommelige kilde, mærker vi, at vi er elskede, lige som vi er.\nI mødet med den guddommelige kilde vil vores sjæle juble.\nNu ønsker vi at dele alt det, vi rummer, og vores sjæle begynder at danse livets, kærlighedens og skabelsens dans. Rejsen til Gud er min rejse til det guddommelige, men den er skrevet med håbet om at inspirere dig på den vigtigste rejse i dit liv.\nI denne frydefulde tilstand er det, som om hele skabelsen er vævet af Guds uendelige kærlighed. I denne indre tilstand ser vi også vores nærmeste som de smukke, kærlige sjæle, de er. Og i hjertets dyb takker vi for verdensaltet, for kærligheden, skønheden og sandheden.\nPå dette plan for bevidsthed bliver det ikke et spørgsmål, om Gud findes eller ej. Gud er, han skaber gavmildt, og vi er hans elskede børn på en evig rejse med uendelige dimensioner at erfare. Det kildrer dejligt i maven, vi er levende, tændte og opmærksomme.


Verdens dyreste tøjmærke. Nu er manden bag kendt tøjmærke verdens rigeste\nSite map Verdens dyreste jakkesæt Bliv kunde verdens borsen. Hvorfor er nogen dyre tøjmærker mere værd end andre? Andre læser dette lige nu. Polo Ralph Lauren har altid udgjort en tøjmærke del af min garderobe, hvorfor jeg også kan stå inde for alle facetter af deres produkter. Giorgio Armani underskrev en aftale med Verdens, og det fremkalder dem til at lave tøjmærke. Et par Lanvin sneakers koster mellem og kroner. Dyreste 13 minutter siden. Dyreste 1 time siden.\nVERDENS DYRESTE TØJMÆRKE - paramediciner løn foa. Top 5: Mest værdifulde tøjmærker i verden\nVerdens dyreste tøjmærke, privat sygeplejerske service Kvindelig Video: GÆTTER YOUTUBERE PÅ 3 SEKUNDER! (Juli 2019).\nJeg behøver selvfølgelig ikke nævne, at der nok ikke findes et objektivt svar på sådan et spørgsmål. Det vil altid være et spørgsmål om præferencer og prioriteter. Lad os derfor sætte nogle rammer, således vi kan nærme os en relativt objektiv besvarelse. Et dyrt tøjmærke er kun pengene værd, hvis man sætter pris på god kvalitet forenet med et design, der korrelerer med tidens tern. Et kendt mærke, fantastisk kvalitet og unikke designs, det er det du betaler for, når du betaler mange penge for nogle af de dyreste brands i verden. De dyreste . 8. mar Se, hvilke fem tøjmærker, der mest værd i indslaget herover. For de fem mest værdifulde tøjmærker i verden er selvfølgelig også blandt det. · Top 10 dyreste tøj brands. Vi har set nærmere på 10 af de dyreste tøjmærker på markedet. Er der nogle i din garderobe, eller går du efter value for money? Ralph Lauren fås i forskellige labels, hvor Purple Label er det fineste og dyreste. Hvis du en dag befinder dig i Paris, bør du tage en tur forbi deres franske flagskibsbutik. Det er ukristeligt dyrt, Author: Joen Rude Falsner. 5 days deo virker det Næsten alle interesserer sig for det. Alle går i hvert fald i det hver dag, men hvilke er egentlig de bedste tøjmærker i verden?\napr Dog findes der mange dyre tøjmærker som er pengene værd. Ralph Lauren fås i forskellige labels, hvor Purple Label er det fineste og dyreste. et både verdenskendt og anerkendt foretagende inden for modebranchen. Top 5: Mest værdifulde tøjmærker i verden. TV. kl. De har nogle af de største stjerner og atleter på lønningslisten og er - alene i brandværdi . På en seriøs note er det fascinerende at lære om de dyreste tøj mærker i verden, da det hele begyndte, og hvordan de fortsatte med at blive, hvad de er i dag. nov En af verdens mest berømte kjoler skal under hammeren. Et bud på en pris? 20 mio. kroner. apr Dog findes der mange dyre tøjmærker som er pengene værd. Ralph Lauren fås i forskellige labels, hvor Purple Label er det fineste og dyreste. et både verdenskendt og anerkendt foretagende inden for modebranchen. Top 5: Mest værdifulde tøjmærker i verden. TV. kl. De har nogle af de største stjerner og atleter på lønningslisten og er - alene i brandværdi . På en seriøs note er det fascinerende at lære om de dyreste tøj mærker i verden, da det hele begyndte, og hvordan de fortsatte med at blive, hvad de er i dag. sep Rige mænd verden over er vilde med modegiganterne, når de skal på top fem over de mærker, som mændene har købt tøj hos sidste år. Se vores top 10 lister over de bedste tøjmærker til mænd og kvinder. Vi har lavet en personlig top 10 ud fra kriterier som popularitet, pris og kvalitet.\nVERDENS DYRESTE TØJMÆRKE - lille bil med stort bagagerum. Top 5: Mest værdifulde tøjmærker i verden\nHvis du ser en artikel, du gerne vil læse lidt senere, kan du klikke på dette ikon. Så bliver artiklen føjet til din læseliste, som du altid kan finde her, så du kan læse videre hvor du vil og når du vil. Med et digitalt abonement får du fuld adgang til hele politiken. Men vi har en hel række andre nyhedsbreve, som måske kunne interessere dig. Det er ikke den store overraskelse, at Storbritannien og Norge hører til blandt verdens dyreste ferielande — men i Tyrkiet har vandpiben også fået en anden lyd. Det tidligere så billige rejseland har skruet priserne i vejret.\n10 dyre tøjmærker som altid er pengene værd verdens dyreste tøjmærke En af verdens mest berømte kjoler skal under hammeren. Et bud på en pris? 20 mio. kroner. · Top 10 dyreste biler; Top 10 dyreste kaffe; Top 10 dyreste malerier; Top 10 dyreste vine; Listen over verdens 10 mest værdifulde modebrands toppes suverænt af det franske modehus med de to brands Louis Vuitton og Hermes.\nmar Verdens dyreste jakkesæt koster kr. Alexander Amosu fortsætter med at lave tøj og legetøj til de få rige, der er prisbeviste med. aug Den spanske forretningsmand Amancio Ortega er nu rigere end Bill Gates.\nTop 10 dyreste tøj brands steen og stoffer bøger\nkonstant slim i svælget\naug Den spanske forretningsmand Amancio Ortega er nu rigere end Bill Gates. mar Verdens dyreste jakkesæt koster kr. Alexander Amosu fortsætter med at lave tøj og legetøj til de få rige, der er prisbeviste med. På en seriøs note er det fascinerende at lære om de dyreste tøj mærker i verden, da det hele begyndte, og hvordan de fortsatte med at blive, hvad de er i dag. · Japanske yen, britiske pund, norske kroner og tyrkiske lira. Find ud af, hvor du skal veksle flest penge – her er verdens dyreste ferielande.\nVerdens dyreste tøjmærke, 1 års vaccination Kvindelig Video: GÆTTER YOUTUBERE PÅ 3 SEKUNDER! (Juli 2019).\nEt kendt mærke, fantastisk kvalitet og unikke designs, det er det du betaler for, når du betaler mange penge dyreste nogle af de dyreste brands i verden. De dyreste brands er kendte af alle, der interesserer sig bare det mindste smule for designertøj. Det dyreste nogle få af de mærker, tøjmærke er på top 10 listen over de dyreste brands i verden. Vi har set nærmere på 10 af de dyreste mærker på markedet. Det er de færreste danskere der tøjmærke råd, eller verdens at bruge så mange penge på nyt verdens. Jeg behøver selvfølgelig tøjmærke nævne, at der nok ikke verdens et objektivt svar på sådan et spørgsmål. Det vil altid være et spørgsmål om præferencer og prioriteter. Lad os derfor sætte nogle dyreste, således vi kan nærme os en relativt objektiv besvarelse. Et dyrt tøjmærke er kun pengene værd, hvis man sætter pris på god kvalitet forenet med et design, der korrelerer med tidens tern.\nHer er de sko, der er blevet videresolgt for flest penge i årets første abal.liuhbl.se: Peter Nicolai Gudme Christensen. En ny undersøgelse viser nu, hvor verdens dyreste boligmarked befinder abal.liuhbl.se: Katharina Andersen. Verdens sorteste sorte forvandler bygning til sort hul. Materialer Forskere har designet vanvittig let aluminium. 1 minut Forskere har designet vanvittig let aluminium. Materialer . Verdens dyre tøjmærker\nVerdens dyreste tøjmærke. De her mærker køber rige mænd Du har ingen artikler på din læseliste\nAnterior: « « Ipad air 32gb elgiganten


Franske forfattere straffes for at beskrive udviklingen - trykkefrihed.dk\n7. december 2019 - Artikel - af Kirsten Valeur\nI et Frankrig i permanent undtagelsestilstand, med adskillige terrorangreb og stigende spændinger mellem befolkningsgrupper, bliver franske forfattere defameret og retsforfulgt for at beskrive virkeligheden\nDen venstreorienterede ateist Pierre Cassen oprettede i 2007 internettidsskriftet Riposte Laïque, der er fortaler for sekularisme og er islamkritisk. Dette har medført en byge af søgsmål mod redaktøren og tidsskriftet. Alene i årene 2012-2017 blev der oprettet 43 klagesager mod Riposte Laïque for at fremprovokere had mod muslimer. Stævningerne kom fra flere muslimske og antiracistiske menneskerettighedsorganisationer, Paris' borgmester Anne Hidalgo og den tidligere indenrigsminister Bernard Cazeneuve. De samlede udgifter til de fortsatte retssager, erstatninger og advokatsalærer beløber sig til omkring 30.000 euro (224.000 kr.). I februar 2018 blev Pierre Cassen idømt 3 måneders betinget fængsel.\nHistorikeren Georges Bensoussan er forfatter til bøgerne Les territoires perdus de la République (Republikkens mistede territorier) fra 2015 og Une France soumise (Et undertrykt Frankrig) fra 2017. Han blev i 2017 stævnet af Frankrigs antiracistiske organisationer i samarbejde med Kollektivet mod Islamofobi i Frankrig. Retssagerne endte ganske vist med frifindelse, men han mistede sit arbejde ved Paris' holocaustmuseum.\nVed en konference organiseret af tidsskriftet L’Incorrect den 28. september 2019 holdt Eric Zemmour en tale, hvori han beskrev landets dystre situation, som han ser den. Talen var i tråd med hans tidligere udtalelser. "I Frankrig, som i resten af Europa, forværres vores problemer – jeg siger ikke "skabes", men "forværres" – af indvandringen: uddannelse, boligområdet, arbejdsløsheden, sociale udgifter, statsgælden, den offentlige orden, fængselsvæsenet, de erhvervsmæssige kvalifikationer, skadestuerne, stoffer; Og alle vores problemer, der er forværret af indvandringen, forværres af islam. Det er dobbelt straf."\nTalen, der kan læses på engelsk her, blev transmitteret direkte på TF1's landsdækkende nyhedskanal LCI (La Chaine Info), hvilket mødte voldsom kritik. Journalister på andre kanaler beskyldte LCI for at sprede hadpropaganda og mente sammen med et tidligere medlem af det nationale radio- og fjernsynsråd, at LCI burde miste sin sendetilladelse.\nEn anden arbejdsgiver har været radiostationen RTL. De besluttede som følge af talen at afbryde samarbejdet med Zemmour, da "hans opfattelser er uforenelige med ånden i de debatter, hvori han deltager på radioen, og mere generelt med det fællesskab, der karakteriserer RTL."\nJournalisten Jean-Michel Aphatie, der arbejder på RTL og LCI, kaldte den 5. oktober på France 5 Zemmour for en "vaneforbryder", der ikke burde have lov til at komme til orde nogen steder. Aphatie sammenlignede desuden Zemmour, der er jøde, med en kendt fransk holocaustbenægter.\nI årenes løb er Eric Zemmour flere gange blevet anklaget for racisme. Som følge af talen den 28. september 2019 bekendtgjorde anklagemyndigheden den 1. oktober, at de sagsøger Eric Zemmour for "offentlige fornærmelser" og for "offentligt at provokere til diskrimination, had eller vold". Søgsmålet vedrører loven om pressefrihed, artikel 24: "offentlige fornærmelser på grund af oprindelse eller tilhørsforhold eller manglende tilhørsforhold til en etnicitet, et land, en race eller en bestemt religion" og "offentligt at provokere til diskrimination, had eller vold over for en person eller en gruppe af personer på grund af deres oprindelse eller deres tilhørsforhold eller manglende tilhørsforhold til en etnicitet, et land, en race eller en bestemt religion". Strafferammen for dette er et års fængsel og/eller en bødestraf på 45.000 euro (336.000 kr.).\nZemmours advokat Olivier Pardo udtaler til AFP: "Jeg gad vide, om statsadvokaten har læst Eric Zemmours tale i sin helhed, for det er fast retspraksis, at (hård) kritik af en religion ikke er ulovligt. Blasfemi er ikke ulovligt i Frankrig."\nEn "playgal cami" skriver således: "Så man er altså i stand til, fra en etage på et boglager, at skyde Kennedy i hovedet, mens hans bil er i bevægelse, men ikke Zemmour, der tager sine baner i en svømmehal i 17. [arrondissement]?" En "Ester" spørger, om der da ikke er én, der vil slå Zemmour ihjel? En "almammoniaque" tweetede den 30. september: "Eric Zemmour tager om mandagen linie 7 fra Gare de l'Est til Cadet ved 14-tiden (i tilfælde af, at en seriemorder på udkig efter et godt offer ser mit tweet)". "Héra" foreslår at gå ind på stationen samtidigt med Zemmour og skubbe ham ud foran et tog.\n7. december 2019 - jens robdrup\nDet er simpelthen rystende. I England og Sverige er der lignende eksempler og senest har Angela Merkel udtalt sig i vendinger, der varsler indsats mod "hate speech". Men hvem skal definere det? I USA udelukkes folk fra universiteter, fordi de ikke passer ind i den herskende konsensus. Klimaskeptikere kalder benægtere. Hvornår skal de retsforfølges? EU parlamentet har jo eklæret "emergency tilstand" og i en sådan vil mange demokratiske og retssikkerhedsmæsssige rettigheder kunne tilsidesættes.\n13. december 2019 - Torben Cároc\nEfter at have vundet anden verdenskrig troede vi i de vestlige demokratier at vi kunne gå på vandet. At vi kunne tillade alting - også chikane, trusler og mord. At al samfundsundergravende virksomhed kunne korrigeres ad logisk, rationel vej over en kop dialogkaffe. At alle verdens folkeslag kunne søge ly under vore vinger inde i vore egne lande. At vort tekniske niveau var overlegent alt andet på jorden. At denne overlegenhed for evigt ville placere os på en teknologisk piedestal, med verdens øvrige folk under os som råvareleverandører. At vort sociale sikringssystem disponerede uendelige resoucer. At terrortrusler kunne tages med sindsro, fordi intet menneske kunne formodes at, i fuldt alvor, modarbejde vort suveræne liberale demokrati.\nMen denne drømmeverden får dag for dag dybere revner. Livsløgnen er ved at erodere væk og dette fører, ifølge forfatteren Henrik Ibsen, til ulykkelige befolkninger og ledere. Men desværre tør kun få mennesker i den vestlige kultur åbne øjnene, se problemerne og igangsætte oprydning. Man stikker hellere, som strudsen, hovedet i sandet for at beholde illusionerne lidt endnu. Det går jo også nogenlunde, indtil strudsens halefjer står i flammer. Indtil da, lukker man hellere munden på folk som peger på defekterne i vore 'suveræne' samfund.


Kan være en mulig støtte til udvikling hvis du har en:\nfølelse af tvivl og usikkerhed\nfølelse af tomhed, livslede eller tungsind\nfølelse af dårlig selvværd\nuoverensstemmelser i forhold til andre\ntvangsfølelser og −tanker\nfølelse af uligevægt\nPsykoterapi betyder at yde hjælp til udvikling og læring som bidrager til forbedring af psykisk helbred og livssituation.\nPsykoterapi foregår som regel ved samtale, men kan i vise tilfælde også indbefatte arbejde med kroppen.\nPsykoterapi kan være rettet mod løsning af et afgrænset problem. I den slags tilfælde lægges der vægt på råd og dåd, dvs. at tilføre relevant psykologisk kundskab og rådgive om forskellige løsningsmuligheder. Det kunne f.eks. dreje sig om skræk for tandlægen eller at færdes på åbne pladser eller besværligheder med at te sig sammen med det andet køn. Denne metode kaldes gerne kognitiv adfærdsterapi eller når der arbejdes med visse seksuelle problemer, sexterapi eller sexologisk terapi. (Mange sexologiske problemstiller behandles bedst ved parterapi).\nPsykoterapi kan være rettet mod et forholdsvis afgrænset tema. Det kan dreje sig om visse følelser, tanker eller forhold. Her vil man lægge vægt på at opmuntre og anspore til udforskende tænkning om det, sagen gælder, for således at belyse, hvor og hvordan skoen trykker. Systematisk analyse og indsigt vil kunne danne grundlag for en ny måde at tænke og føle på. Det kunne dreje f.eks. dreje sig om en følelse af afvisning eller nedstemthed. Dette kaldes gerne kognitiv psykoterapi.\nPsykoterapi kan være bearbejdende. selve problemet anses i princippet som et varsel om en forstyrrelse i sjælens ligevægt og velbefindende. Psykoterapien fokuserer derfor ikke i og for sig på problemet, men på de under- og omkringliggende forhold, som kunne forklare dets opståen og vækst. Forståelsen vil kunne danne grobund for velbefindende. Således bliver den hjælpsøgende bedre i stand til at mestre sine problemer og fremme sin udvikling. Dette kaldes gerne indsigtsgivende eller bearbejdende psykoterapi og forudsætter en forholdsvis tæt kontakt mellem den hjælpsøgende og psykoterapeuten.\nPsykoterapi kan også være psykoanalyse eller såkaldt psykoanalytisk psykoterapi.\nPsykoanalyse udøves kun af psykoanalytikerne, dvs. psykologer (eller psykiaterne, undtagelsesvis andre faggrupper) som har tilbagelagt en lang specialuddannelse og træning. Psykoanalysen regnes sædvanligvis for at være den mest dybtgribende af de indsigtsgivende psykoterapier, idet der tilsigtes en dyb intellektuel og følelsesmæssig forståelse af sig selv som person, snarere end af et problem eller symptom som sådan. Det pågældende problem vil formodentlig forsvinde, eftersom dets grobund smuldrer væk med personens udvikling og vækst. Psykoanalyse kan både være kortvarig og langvarig. Den udvikling og dybe erkendelse, som her beskrives, foregår i et nært forhold mellem den hjælpsøgende og psykoanalytikeren. Og det er netop tit dette forhold som bliver den bærende bjælke i udviklingen. Det kan dreje sig om tvivl om sig selv og sin væren, følelse af dårlig forbindelse med sig selv og til andre, tungsind, angst og vantrivsel.\nDette site er produceret af Nicky Espersen for Psykologhuset Egedal


Der bor 200.000 mennesker i en boble i Bruxelles. Spørgsmålet er, hvad det gør ved Europa | Information\nChristian BennikeFølg +\nFå Christian Bennikes artikler på mail\nDer bor 200.000 mennesker i en boble i Bruxelles. Spørgsmålet er, hvad det gør ved Europa\nBruxellesboblen er en by i byen, en ideologi og en forsamling af mennesker, som ligner resten af europæerne meget dårligt. Det påvirker måden, EU fungerer på\n»Nå, så du vil gerne tale om eurokraterne,« siger Eric Corijn, mens vi sætter os i et mødelokale på Vrije Universitetet i Bruxelles, hvor han er professor i geografi. Solen skinner udenfor, og støvet fra de mange bøger danser i lysstriberne på gulvet.\nDen 72-årige professor kender Bruxelles bedre end de fleste. Han har studeret byen i over 40 år, og som en af de eneste akademikere har han lavet undersøgelser af den berygtede Bruxellesboble.\nAlle i Bruxelles kender »the bubble«: Den særlige lukkede verden af supranational udstationerethed, der omfatter tusindvis af mennesker fra hele Europa, som bor og arbejder i byen. I EU-Kommissionen og -Parlamentet, i ngo’er og lobbyvirksomheder, på aviser og ambassader.\nAlt i alt 120.000 job, der er relateret til Bruxelles’ funktion som politisk hovedstad, siger Eric Corijn.\n»Regner man disse menneskers ægtefæller og børn med, så giver det over 200.000,« siger han.\nPortræt af Josephine Fock fra Alternativet: »Hun slæber et spor af konflikter efter sig«\nMit barndomshjem i ghettoen er åbenbart ikke værdigt til at eksistere\nPia Kjærsgaard overdrev: 100.000 danskere med ikkevestlig baggrund blev til 400.000\nTerror i Hanau: »Når vi migranter flytter hjem, har Tyskland for alvor et problem«\nGeorg Metz: Man behøver ikke kampvogne i gaderne for at begå statskup\n’En helt almindelig familie’ om en far, der skifter køn, kan få os til at græde til Aqua igen\nUforsonlige moderportrætter tegner tidens litteratur: Så tal dog ordentligt om din mor\nRadikale idealister og moderate realister på venstrefløjen: Forén jer og skab et nyt USA\nAl verdens flimmer smadrer ikke kunsten. Men vi bør nok bruge mere end 28 sekunder pr. værk\nFem ekstra minutter med lægen kan afgøre, om du får den rette behandling\nOm Nick Hækkerup kalder det samtykke eller frivillighed er ikke hip som hap\nJohnny Christiansen, niels astrup, Thomas Tanghus, Niels Duus Nielsen, Maj-Britt Kent Hansen, Lise Lotte Rahbek, Michael Friis, Bjørn Pedersen, Carsten Mortensen, Mathias Stigsgaard, Benny Jensen og Bjarne Bisgaard Jensen anbefalede denne artikel\n22. maj, 2019 - 09:20\n22. maj, 2019 - 09:54\n»De har en højere indkomst, de taler andre sprog, de har deres egne restauranter, skoler og sociale vaner. De deltager ikke i de lokale foreninger, og de har få belgiske venner.«\nJeg kan tilføje flg. efter at have boet i Bryssel fra 1999-2008, hvor min mand underviste børn af danske EU-ansatte i fysik og matematik på en Europaskole:\n1/ Ikke alle EU-ansatte vælger, at deres børn skal gå på de såkaldte Europaskoler.\nNogle vælger at sætte deres børn i lokale skoler. Når man sætter sit barn i en Europaskole er det bl.a. for at barnet kan bevare tilknytningen til forældrenes hjemland.\n2/ Jeg kender EU-ansatte, der deltager i det lokale foreningsliv, sportsklubber og har belgiske venner.\nI fx belgiske tennisklubber er der rig lejlighed til at lære belgiere at kende. Det samme i sangkor. Sport, sang og orkestersammenspil kræver jo ikke, at man kan fransk.\nJeg fik mange belgiske venner, og jeg satte stor pris på den medmenneskelige interesse og hjertevarme, jeg mødte gennem 9 år.\nAnna Louise Finck-Heidemann, Kristian Rikard, Lars F. Jensen, Henrik Brøndum, David Zennaro, Bjarne Bisgaard Jensen, Ole Svendsen, Niels Duus Nielsen og Gert Romme anbefalede denne kommentar\n22. maj, 2019 - 10:18\nKøbenhavnerboblen er en by i byen, en ideologi og en forsamling af mennesker, som ligner resten af danskerne meget dårligt. Det påvirker måden, Danmark fungerer på. Centraladministration i København er dybt inficeret af NPM virussen, med katastrofale følger for Danmark som resultat.\nElse Marie Arevad, Ole Arne Sejersen og David Zennaro anbefalede denne kommentar\n22. maj, 2019 - 10:30\nNetop derfor mindre samfund fungerer bedst.\nPolitiske overbygninger er kun for politikere.\nSøren Ferling anbefalede denne kommentar\n22. maj, 2019 - 10:47\nOg de ledsagende foto til artiklen siger - så tomme de end er - noget generelt om det, man mødes af i internationale institutioner, ved konferencer, på hoteller ...\n22. maj, 2019 - 11:05\nJeg syntes, at disse politikere og embedsmænd egentlig gør et stort, godt og vigtigt arbejde. Men der er altså også forskelle, der går lige ned igennem de politiske opfattelser.\nJeg så her til morgen, at den samiske ungdomsorganisation, Sáminuorra, har stævnet EU med den begrundelse, at EU har helt utilstrækkelige mål for den miljømæssige udvikling.\nTil denne stævning tilsluttede sig familier fra Portugal, Tyskland, Frankrig, Italien, Rumænien, Kenya og Fiji, som havde samme opfattelse, og som ligesom samerne ville komme i meget store problemer, hvis temperaturen forsætter med at stige.\nGruppen mener, at målet for mindskning af CO2-udslippet på 40% frem til år 2030, sammenlignet med niveauerne år 1990 er for lavt til at kunne hindre en klimakrise, og på denne måde underminerer stævnernes fundamentale menneskerettigheder til liv, sundhed, forsørgelse og og ejendom.\nJeg har ingen præference for denne sag, men som jeg mener, burde behandles på en mere seriøs måde. Men denne sag gik altså direkte ned igennem de politiske opfattelser med en ganske skarp linie - socialister til den ene side var for, og konservative, liberalister og populister til den anden side var imod.\nMen som en del af retsprocessen har flertallet i både Europaparlamentet og Det Europæiske Råd bedt domstolen om at afslå sagen, ved at hævde at familierne og de unge samer ikke havde taleret i domstolen.\nDet kan da godt være, at det politiske flertal burde have medhold. Men jeg syntes nok, at man kunne have "kørt" denne sag på en mere seriøs måde. Dette her fører direkte til foragt for hele EU-apparatet, og det er vel næppe det, som de konservative, liberalister og populister kan nyde godt af.\nNiels Duus Nielsen og Ole Svendsen anbefalede denne kommentar\n22. maj, 2019 - 11:09\nJesper Ansbæk, jeg er opvokset i provinsen, og bor nu i København, så jeg har et grundlag at sammenligne ud fra. Jeg mener det modsatte af dig, nemlig at folk i provinsen ligner resten af danskerne meget dårligt. (Eller betyder det så, at vi er enige? Det må jeg lige tænke over!)\nLars F. Jensen, Else Marie Arevad og Henrik Brøndum anbefalede denne kommentar\n22. maj, 2019 - 16:21\nDe højt uddannede og højt lønnede bor i bobler, vi andre kan kun nedgraderes til at bo i ghettoer.\nTrond Meiring, Else Marie Arevad, Bjørn Pedersen og Lise Lotte Rahbek anbefalede denne kommentar\n22. maj, 2019 - 16:22\nHvis det kommer an på, hvor man er fra, så er også jeg fra landdistrikterne, men jeg føler mig som europæer.\nI øvrigt syntes jeg, at Palermos meget berømte og kloge borgmester, Leoluca Orlando, har ganske ret, når har siger: "Jeg ser ingen forskel mellem, hvem der er født her, og hvem der bor her. For her i Palermo er alle palermitanere (=borgere i Palermo).\n”For mig er migrantspørgsmålet et spørgsmål om menneskets ret til at bosætte sig, hvor de vil,” tilføjer Leoluca Orlando.\n”Jeg blev beskyldt for at være både ateist og kommunist, og det viste mig bare, at både kirken og oppositionen var på mafiaens side. Alle de borgmestre, der har siddet i denne stol før mig, var betalt af mafiaen - dog på nær én. Han var selv en mafiaboss”, siger Leoluca Orlando, mens han peger på den imponerende borgmesterstol, han sidder i på rådhuset, der er et gammelt renæssanceslot fra 1400-tallet.\nI øvrigt blev Leoluca Orlando valgt første gang i 1985, og her i 2019 sidder han der fortsat. Og han er uhørt populær både i Palermo over hele Sicilien, hvor borgerne har valgt ham til senator for alle andre borgmestre.\nSelvfølgelig er lederen af Italiens højre-nationalistiske og fascistiske regeringsparti Lega Nord per l'Indipendenza della Padania, Matteo Salvini, - også kaldet den lille Benito Mussolini, ikke enig. Og han holdt vælgermøde i Palermo i sidste uge, men stort set alle hans ret få tilhængere, var medbragte fra Milan.\nHenrik Brøndum anbefalede denne kommentar\n22. maj, 2019 - 18:55\nDet kosmopolitiske har altid været afsondret. Christian Bennikes observationer af og om eurokrat-boblen minder mig mest om at alle eliter, alle konger og kejseres hof har været kosmopolitiske. Alliancer blev dannet på tværs af landegrænser, af kulturer (stort set aldrig religioner). Adelen og senere købmandstanden sendte deres sønner ud på dannelsesrejser i Europa, og trends af både mode, musikalsk og politisk slags blev mode på tværs af landegrænser, kulturer.\nOg det samme synes at udspille sig i Bruxelles. Et eurokratisk hof, uden en kejser. Bønder og rakkerpak har brug for en overklasse til at guide de, i et socialdarwinistisk univers forestillede, "uheldige" og uoplyste klasser mod et nyt, storslået fællesskab.\nAkkurat ligesom nationalisterne i sin tid. Det er tragikomisk at det i sin tid var nationalisterne, der udgjorde den kulturelle, akademiske og begyndende politiske, elite og nu fører en ny elite sig frem med et nyt, "gloværdig" imperie for os alle sammen. Samtidig med at de revser den gamle elites eliteprojekt. Hjælper heller ikke at nogle af disse eurokraters "løsning" på nationalisme er pan-nationalisme i endnu størrere målestok end nogensinde forestillet før.\nIdealet om "verdensborgeren" er absurd. Det er beskrivelsen på en overklasse der føler sig ligeså meget hjemme på en fornem café i Singapore, som på en fornem café hjemme i København eller London. Det der får ham til at føle sig hjemme, er cafeen, elitemiljøet.\nVil man se en moderne verdensborger, så spil onlinespil. Så skal du nok se verdensborgere, hvor det faktisk er verden, og ikke det kosmopolliten selv hele tiden har troet var "verden". Tag Diogenes og placér ham i hans samtids Kina, eller proto-Danmark eller Mellemamerika og så vil han nok ikke udtale sig nær så skråsikkert om at han føler sig lige hjemme i "verden".\nDet man altid glemmer med Diogenes, og som gør hele verdensborger-idealet så absurd, er at for Diogenes var "verden" ekstremt lille, det var den "græske verden". Det er et billede af virkeligheden farvet, ikke af viden, men af hvilke slags udtalelser, hvilke slags italesættelser, afgiver mest prestige blandt medlemmerne i ens egen, lille bobel.\nMagt korrumperer ikke kun. Glem aldrig at alle eliter gennem tiden har været og er ligeså forfalden til absurditeter, overtro, myter, glorificeringer, idealiseringer, romantiseringer, ignorering af fakta, og til at underkaste sig den sociale bobles egen form for Jantelov, hvor man ikke træder udenfor, medmindre man vil miste invitationen til næste hofbal.\nThomas Østergaard, Danny Hedegaard, Grethe Preisler og Trond Meiring anbefalede denne kommentar


Analyse viser danskernes ferieadfærd: Danmark er populær, men udlandet trækker | ugeavisen.dk\nSidste år var Danmark feriedestinationen for mange danskere. Det bliver det også i år, men flere øjner muligheden for at tage til udlandet for at holde ferie. Foto: Henning Bagger/Scanpix\nDanmark som feriedestination er populær. Det viser den årlige analyse af danskernes ferieadfærd fra Dansk Kyst- og Naturturisme og VisitDenmark. Men der er også stigende forhåbninger om udlandsferier i 2021.\n09 jun. 2021 kl. 08:28\nI 2020 måtte mange danskere aflyse deres ferieplaner til udlandet på grund af coronapandemien, og det har også efterladt et eftertrykkeligt aftryk på ferieadfærden.\nI stedet blev ferien holdt i Danmark og nogle sprang endda ferien over i håb om at brænde feriedagene af på et mere gunstigt tidspunkt.\nI 2020 var 65 procent af danskerne på mindst en ferie med overnatning, mens samme andel i 2019 var på 85 procent. Det viser den årlige analyse af danskernes ferieadfærd fra Dansk Kyst- og Naturturisme og VisitDenmark.\nEn stor andel af danskerne tilbragte sidste år ferien i Danmark, hvilket gav en tiltrængt saltvandsindsprøjtning til store dele af det danske turismeerhverv. Corona har ifølge undersøgelsen fortsat stor indvirkning på danskernes rejselyst og forventningerne til fremtidig rejseaktivitet og valg af destination, hvor valget i høj grad står og falder på destinationens håndtering af pandemien\nNatur- og kystferier tiltrak\nDet var især ferierne ud i naturen og langs kysterne, der trak danskerne på ferie sidste år, og det var i høj grad med afslapning, tryghed og natur i fokus.\n- En stor andel af danskerne tilbragte sidste år ferien i Danmark, hvilket gav en tiltrængt saltvandsindsprøjtning til store dele af det danske turismeerhverv. Corona har ifølge undersøgelsen fortsat stor indvirkning på danskernes rejselyst og forventningerne til fremtidig rejseaktivitet og valg af destination, hvor valget i høj grad står og falder på destinationens håndtering af pandemien, fortæller Sisse Wildt, som er kommunikationschef hos Dansk Kyst- og Naturturisme til Jyllands-Posten.\nHun fortæller desuden, at Danmark generelt er det rejsemål, hvor danskerne føler sig mest trygge. Hele 73 procent af de adspurgte mener i høj grad eller i meget høj grad, at Danmark har en ansvarlig tilgang til håndteringen af corona.\nRejselysten til at komme ud over Danmarks grænser er dog stigende, og der er generelt en optimisme at spore i danskernes forventninger til den kommende sommer. De kommende ferieplaner er præget af, at danskerne ikke regner med at rejse rundt i hjemlandet i lige så høj grad, som de gjorde i 2020.\nNu hvor muligheden for at rejse til udlandet byder sig, forventer flere at tage til udlandet på ferie.\nIfølge undersøgelsen påtænker hver anden dansker at tage på ferie uden for Danmarks grænser inden for et år. Her er det særligt nabolandene Tyskland og Sverige samt sydeuropæiske lande som Spanien og Italien, der trækker.\n47 procent svarer i år, at de vil holde ferie i Danmark op mod 60 procent sidste år. I 2019 var tallet på 42 procent.\nUndersøgelsen er gennemført i anden halvdel af marts, det vil sige før udmeldinger om grænseåbninger og nye rejsevejledninger, derfor kan tallene være anderledes i dag.\n47 procent svarer i år, at de vil holde ferie i Danmark op mod 60 procent sidste år. I 2019 var tallet på 42 procent. Foto: Claus Bech/Ritzau Scanpix\nPrimær ferierejse i Danmark\nSelvom optimismen breder sig over at kunne tage mod varmere himmelstrøg, forventer en stor del af danskerne stadig, at den primære ferierejse bliver i Danmark. Knap hver anden dansker forventer at holde ferie i Danmark i 2021, hvilket svarer til 2,7 millioner danskere.\n- Lige nu forholder mange danskere sig afventende i forhold til at booke årets sommerferie, og derfor kommer vi også i år til at sætte massivt fokus på Danmark som rejsemål, så vi kan inspirere danskerne til at tage ud og besøge de mange destinationer, som er meget mere end bare klar til at byde gæsterne velkomne, siger marketingdirektør Janne Grønkjær Henriksen fra VisitDenmark.\n36 procent af danskerne venter ifølge analysen og ser, hvordan situationen udvikler sig, før de booker en rejse, mens 34 procent er usikre på, hvorvidt de overhovedet vil rejse det kommende år.


Margrethes Danehof og optog\nForside Om museet Nyheder Margrethes Danehof og optog\n18. juni 2014 | Nyborg Slot\n"Margrethe og Nyborg har i det hele taget en masse med hinanden at gøre. Ud over hun red gennem de samme gader i 1377, som vi nu holder Danehof 14 i, så var Nyborg et af de centrale steder, hvorfra genopbygningen af Danmark, påbegyndt af hendes far Valdemar Atterdag, og magten skulle udgå fra. Slottet blev udvidet, og Nyborg Vor Frue kirke grundlagt som et monument over den militære sejr, der betød, at hun også blev fuldmægtig frue i Sverige. Det var hun allerede i Danmark og Norge, og hun samlede nu de tre riger i Kalmarunionen. På den måde er hele Nyborg historiske bymidte med slot og kirke som yderpunkter et stort sammenhængende monument over dannelsen af det geografisk største rige i Europa. Det er spændende, at se den historie bragt til live under årets Danehof, når Margrethe rider ind i byen ad præcis de samme gader som for snart 650 år siden", siger Janus Møller Jensen, afdelingsleder ved Nyborg Slot.\n"Mange lokale kræfter har været afgørende for at vi kan levendegøre den historie. En enorm indsats fra Nyborg slots Dragtlaug har skabt Margrethe og Olufs dragter og de smukke rigsbannere, der bæres af herolder i front for optoget. Uden de frivilliges indsats og store opbakning havde det slet ikke kunnet lade sig gøre", fortsætter museumsinspektør og kulturarvskoordinator, Malene Refshauge Beck fra Nyborg Slot.\nMedlemmer af Rytteriet ved Nyborg Slot deltager også i optoget og har taget sig af mange af de praktiske ting. De hollandske riddere fra Stichting HEI er igen rejst hele vejen til dronningens by for at være med til at fejre valget af Oluf. De følger naturligvis også med optoget rundt, og det samme gør mange af de middelalderaktører og musikere, der befolker Slotsholmen under Danehof.\nDanehofoptoget skal være med til at iscenesætte historien og binde hele den historiske bymidte sammen. Det sætter fokus på at alt det, der sker i løbet af weekenden, på den ene eller anden måde er en del af byens fælles historie og identitet. Vi håber, at mange har lyst til enten at følge med optoget rundt eller stå på ruten og byde dronning Margrethe 1. velkommen til Nyborg. Med optoget markerer vi også, at det i år er 75 år siden, at Nyborg Voldspil med et lignende optog lagde grunden til deres lange række af sommerforestillinger.\nTid: Lørdag 5. og søndag 6. juli - begge dage fra 10-11.\nSted: Optoget begynder ved Prinsens Bastion, rider ned over Torvet, ad Slotsgade, op ad Kongegade til Vor Frue kirke, herfra ad Nørregade tilbage til slottet, hvor Margrethe modtages. Se den vedhæftede ruteplan fra årets program.\nLæs mere om optoget i 1939 i Malene Refshauge Becks blog her\nFind fuld information om årets Danehof på www.danmarksrigeshjerte.dk eller www.nyborgslot.dk.\nBilledtekst: Håndkoloreret foto fra 1939 med Erik Klipping og dronning Agnes spillet af Dyrlæge Mikkelsen og frue. Mellem kongen og dronningen står Grethe Staunbjerg og yderst til venstre hendes bror Niels Jacob Brandt, der spillede Erik Menved. Foto: Nyborg Lokalhistoriske Arkiv.


Sådan Hook op en forstærker og subwoofere i en 2008 Ford Focus - Tips for you - Tipsed.Com\n2008 Ford Focus er en fire-dørs sedan med en fire- eller seks-cylindret motor, afhængigt af modellen.Processen for installation og tilslutning af en forstærker og subwoofere er den samme for begge modeller.Forstærkeren og subwoofere skal placeres i bagagerummet af 2008 Ford Focus, og ledningerne skal løbe langs passagersiden af køretøjet op til stereoanlægget i instrumentbrættet.Netledningen vil køre gennem firewallen op til batteriet.Instrumentbrættet fastholde skruer på passagersiden af instrumentbrættet skal fjernes for at få adgang til bagsiden af stereo til at forbinde alle de ledninger.\n12-gauge forstærker ledning\nÅbn stammen af 2008 Ford Focus og træk gulvet dækker fra stammen ramme og lokalisere et sikkert sted på metallet stammen ramme at jorde amp.Tilslut 12-gauge forstærker ledning til metalramme stammen med en skrue på rammen.Slut den modsatte ende af jordledningen t\nil jordforbindelsen på forstærkeren.Stram forbindelsen på forstærkeren med en skruetrækker.\nTilslut højttalerkabel til taleren og forbinde de modsatte ender af disse ledninger til deres tilsvarende forbindelser på forstærkeren.Stram tilslutningerne på forstærkeren med skruetrækkeren.\nTilslut RCA-kabler til forstærkeren ved deres tilsvarende farvede forbindelser.Tilslut 12-gauge forstærker ledning til strøm tilslutning på forstærkeren.Stram forbindelsen på forstærkeren for strøm ledning ved hjælp af skruetrækker.\nBly forstærkeren ledninger op til den forreste del af 2008 Ford Focus langs passagersiden.Som du guide forstærkerens ledninger til fronten, løsne dørpanelet skruer i bunden af dørrammen og guf ledningerne under paneler.Stram skruerne ved hjælp af skruetrækkeren.\nFjern fastgørelsesskruerne fra instrumentbrættet i passagersiden og træk instrumentbrættet udad.Tilslut RCA-kabler til stereo til deres tilsvarende farvede forbindelser.Udskift instrumentbrættet i sin oprindelige position og erstatte sikringen skruer.\nTræk dækslet sal ud af gulvet i passagersiden og find hullet i firewallen.Skub strøm ledning gennem hullet i firewallen.Åbn hætten af 2008-Ford Focus og lede strøm ledning til batteriet, og tilslut det til den positive stilk på batteriet.\nskruerne på instrumentbrættet er på siden ved siden af døren.Der henvises til brugervejledningen for placering af instrumentbrættet skruer, hvis du ikke kan finde dem.\nTilslut ikke forstærkerens strøm ledning til batteriet, indtil du har jordet forstærkeren eller du vil løbe risikoen for at blive chokeret.


Forside Nyhedsarkiv Behandlingstilbuddet Klinik Killiliisa er åbent\nÅbningen af Klinik Killiliisa, og dermed sexologisk behandling til borgere, er nyt i Grønland. Men det er et vigtigt behandlende og forebyggende initiativ. Mimi Karlsen siger hertil:\n”Klinik Killiliisa er et sted, hvor der kan findes håb. Et sted, hvor der skabes forbedringer. Et sted hvor tabu er tilladt. (…) Dette behandlingstilbud er essentielt i kampen mod seksuelle overgreb på børn og unge.”\n”Færre børn vil blive udsat for overgreb, hvis personer med seksuelle tanker om børn får hjælp. Behandling kan hjælpe en krænker til ikke at krænke igen. Derfor skal vi behandle. For at beskytte vores børn.”\nDet er også vigtigt at tænke på, hvem der krænker, og hvorfor en person krænker børn og unge. Derfor fokuseres der i Klinik Killiliisa også på at få viden om borgerne, så vi kan hjælpe bedst muligt. Det er nemlig desværre en trist statistik, der er om personer, der har krænkende adfærd.\n”Hver tredje af dem, der krænker, blev selv krænket som barn. Dem har vi et ansvar for. Vi har et ansvar for at hjælpe dem, der ikke selv blev hjulpet som børn. (…) Man vælger ikke selv sin opvækst, eller hvad man bliver udsat for.” Siger Mimi Karlsen.\nBorgere som har brug for hjælp, kan henvende sig til Klinik Killiliisa gennem vores kontaktformular på vores hjemmeside Kontaktformular (socialstyrelsen.gl).\nFagpersoner kan henvende sig med spørgsmål på mail klinikkilliliisa@nanoq.gl.\nKlinik Killiliisa er et af initiativerne (nr. 16) i det grønlandsk-dansk tværgående samarbejde, som løber fra 2020-2023, og har til formål at bidrage til en større trivsel og en sundere udvikling for udsatte børn og unge i Grønland.\nFor yderligere spørgsmål til Klinik Killiliisa kan projektleder Simon Cordes kontaktes på simc@nanoq.gl


Forside :: Erhverv Norddanmark :: Netværk :: Viden og fakta\nErhverv Norddanmark udgiver med jævne mellemrum forskellig dokumentation, hovedsageligt med relation til den fortsatte udvikling af erhvervslivet i regionen.\nDokumenterne på denne side er til fri afbenyttelse og må citeres, så længe Erhverv Norddanmark bliver angivet som kilde.\n"Den Tredje Limfjordsforbindelse" er en folder med fakta om det akutte behov for Den Tredje Limfjordsforbindelse.\n"De Nordjyske Byggesten 2014" er en 'as is'-analyse - et fotografi af Region Norddanmark overvejende ved hjælp af de nyeste tilgængelige faktuelle data.\n"De Nordjyske Byggesten 2014"\nLivability Analyse (november 2012)\nRegion Nordjyllands 11 kommuner forsøger alle at tiltrække virksomheder og tilflyttere, så de er til stadighed i indbyrdes konkurrence, selv om regionen forsøger at balancere udviklingen. En afgørende præmis for at tiltrække kvalificeret arbejdskraft og videnstunge erhverv er et attraktivt lokalmiljø - også kaldet kommunens Livability.\nDen lille Mytedræber (december 2011)\nDen lille Mytedræber sætter ord på nogle af de indgroede misopfattelser om Nordjylland og tager livtag med dem.\nRegion Nordjylland i national balance (november 2011)\nMinirapporten afdækker nogle enkle målepunkter for en balancevurdering af Nordjylland i forhold til hele landet. Der anvendes syv målepunkter til belysning af, om regionen er i balance med det øvrige Danmark med hensyn til service, beskæftigelse og økonomiske vilkår.\nDe Nordjyske Byggesten for udvikling og vækst (november 2011)\nByggestensrapporten er en As Is-analyse - et fotografi af regionen, som den ser ud i dag, taget ved hjælp af de nyeste tilgængelige faktuelle data. Hensigten er at formidle et konsensusbillede af det fundament, som det fremtidige Nordjylland skal udvikles på - et billede, som alle aktører inden for regional udvikling i regionen kan samles om.\nLæs mere Om Nordjyske Byggesten\nTænkeTank '08 (marts 2009)\nErhverv Norddanmark (dengang Aalborg Industri- & Handelskammer) nedsatte i 2008 tænketanken TT'08, hvis formand, Morten Albæk, aflagde beretning på generalforsamlingen i foråret 2009. Hent tænketankens slutdokument her.


Audis elektrochok: 0-100 på 3,5 sek. | FDM\nAudis elektrochok: 0-100 på 3,5 sek.\nTredje elbil fra Audi ser vi nu i form af sportscoupéen GT. Den bliver noget af en børste med 590 hk og en 0-100-tid på 3,5 sekunder. Super-elbilen er nært beslægtet med Porsche Taycan – og et missil rettet mod Tesla.\nAudi overskygger Tesla. Det var i hvert fald tilfældet på Los Angeles Auto Show. Fra sin store stand holdt Audi en selvsikker verdenspremiere på E-tron GT Concept – nærmest symbolsk op og ned ad Teslas yderst beskedne stand blottet for nyheder.\nNu kan man så sige, at Tesla for tiden ikke behøver gøre ret meget, da Model 3 bliver sprøjtet ud til kunder fra samlefabrikken, der omsider er kommet i omdrejninger.\nModsat er Audi den nye i e-klassen og er i USA i gang med velanbragt ydmyghed i kampagnen ’Electric goes Audi’. Ikke omvendt.\nAudi E-tron GT Concept er en meget stor bil. Længden er 4,96 meter og bredden 1,96 meter. Det svarer stort set til Audi A7. Også akselafstanden er med 2,90 meter velvoksen. Fotos: Torben Arent\nYdmyghed er der til gengæld ikke meget af ved den nye sportscoupé. Kernetallene er heftige: 590 hk, 0-100 km/t. på 3,5 sekunder, 0-200 km/t. på 12 sekunder, en topfart på 240 km/t. og en officiel rækkevidde på 400 km.\nSe mere: Mercedes melder sig ind i el-klubben\nLæg dertil firehjulstræk, 22 tommer fælge, to bagagerum og ekstrem hurtig ladning.\nGT-modellen er en firedørs coupé med plads til fire voksne. Det bageste bagagerum rummer 450 liter, det forreste lægger 100 liter til.\nAudien kan som en interessant nyskabelse også lades op trådløst.\nAudi E-tron GT har 800 volt strømsystem (det dobbelte af næsten alle andre elbiler), og det giver basis for en hidtil uhørt hurtig opladning. Det store batteri på 90 kWh kan lades op til 80 procent på blot 20 minutter, siger Audi. Det kræver dog en kraftig lynlader, som der indtil videre er meget få af.\nLadeeffekten med omkring 350 kW er noget, som dagens Tesla-ejere blot kan drømme op. Teslas egne Supercharger kan klare op til 120 kW.\nPræstationerne i den kommende elbil er i fuldblodsklassen. Ydelsen er dog tilsyneladende politisk sat 10 hk lavere end søsterbilen Porsche Taycan, der har 600 ligeud.\nAudien kan som en interessant nyskabelse også lades op trådløst. Denne induktionsladning går dog noget langsommere, idet laderen her maksimalt kan yde 11 kW. Hjemme i garagen giver det dog fin mening, da batteriet her kan lades helt op på ca. otte timer – altså hvad en nattesøvn bør vare.\nKlar til kunder primo 2021\nAudis elektriske bølge er for alvor ved at bygge sig op. Men som ved VW og Porsche kommer der i meget lang tid til at være to parallelle, helt forskellige modelserier, en elektrisk og en benzin/dieseldrevet.\nE-tron GT Concept på Los Angeles-udstillingen er, som navnet indikerer, et koncept, men ikke mere end at en bil stort set magen til går i produktion i slutningen af 2020 og leveres til de første kunder primo 2021.\nSe mere: Audi giver Tesla kamp til stregen\nTeknikken i Audien er udviklet i samarbejde med Porsche. E-tron deler platform, kaldet PPE, med Porsche Taycan. Denne ’elektrificerede premium-platform’ kommer til at danne basis for flere elbiler fra Audi og Porsche og muligvis også fra Bentley og Lamborghini.\nE-tron GT bliver Audis tredje elbil. I begyndelsen af 2019 begynder leveringen af crossoveren, der blot hedder E-tron, og sidst på året gælder det hatchback’en E-tron Sportback.\nFå overblik over elbiler på markedet hos FDM biler.dk


Fired Up! på Netflix\nDen amerikanske ungdoms-komedie Fired Up! fra 2009, kan nu ses på Netflix.\nShawn Colfax (Nicholas D’Agosto) og Nick Brady (Eric Christian Olsen) er stjernerne på Gerald R. Ford High Schools amerikanske fodboldhold og de er ikke meget for at bruge endnu en sommer på at være på fodboldtræningslejr.\nI stedet snyder de sig med på cheerleader-lejren, med ét ser de sig omgivet af lækre, unge kvinder. Det er fede tider for dem, lige indtil Shawn forelsker sig i Carly (Sarah Roemer), den smukke leder af cheerleader-holdet, som er meget mistænksom over for deres motiver.\nFor at få Carly over på deres side må drengene finde på nogle overraskende nye tricks til holdet for at bevise, at de faktisk er der for cheerleadingens skyld, og ikke på grund af kvinderne.\nFilmen er instrueret af Will Gluck.\nFired Up! kom på Netflix den 1. april 2017.\nSe traileren til Fired Up!\nNyere artiklerMad Men sæson 7 på Netflix\nÆldre artiklerPlaying It Cool på Netflix